CELEX: 32012R0696
Language: bg
Date: 2012-07-25 00:00:00
Title: Регламент за изпълнение (ЕС) № 696/2012 на Комисията от 25 юли 2012 година относно класирането на някои стоки в Комбинираната номенклатура

31.7.2012   
            
            
               BG
            
            
               Официален вестник на Европейския съюз
            
            
               L 203/30
            
         РЕГЛАМЕНТ ЗА ИЗПЪЛНЕНИЕ (ЕС) № 696/2012 НА КОМИСИЯТА
   от 25 юли 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, касаещи търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 юли 2012 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Вътрешни ходила, състоящи се от гъвкав разклонен пружинен профил от стомана и сменяема еластична подложка от различни материали.
                  Вътрешните ходила се сглобяват според отпечатъка на крака и телесното тегло на клиента.
                  Вътрешните ходила са предназначени да намалят тежестта върху краката и цялото тяло. Триточковата подпорна система на вътрешното ходило е проектирана така, че да подпира, раздвижва и укрепва лигаментите, сухожилията и мускулите. Тя смекчава ударите от ходене, разпределя телесното тегло равномерно по протежение на цялото стъпало и може да компенсира неблагоприятните ефекти на съществуващи плоски крака. Еластичната подложка масажира крака.
                  
                      (1) Вж. изображението.
               
               
                  6406 90 50
               
               
                  Класирането се определя въз основа на общи правила 1 и 6 за тълкуване на Комбинираната номенклатура и описанието на кодовете по КН 6406, 6406 90 и 6406 90 50.
                  Вътрешните ходила не са предназначени да коригират ортопедични дефекти, тъй като не са специално адаптирани към определени увреждания, които трябва да се коригират, а са предназначени да подобрят удобството на краката и тялото и да компенсират неблагоприятните ефекти на съществуващи проблеми (вж. забележка 6 към глава 90).
                  Поради това класирането им в позиция 9021 като ортопедични апарати е изключено.
                  Следователно вътрешните ходила следва да бъдат класирани като подвижни вътрешни ходила в код по КН 6406 90 50.
               
            
         
      
         (1)  Изображението е само за информация.